hotchpotch/miracl-hf-unified huggingface dataset:
Näärännäppy
Näärännäppy ("hordeolum") on Meibomin rauhasen eli silmäluomen talirauhasen tulehdus. Se voi esiintyä luomen reunalla ja sisällä, ja se voi kehittyä pidempiaikaiseksi luomirakkulaksi. Yleensä näärännäppy on täysin vaaraton ja menee ohi parissa päivässä.
Näärännäppy on silmäluomeen tuleva äkillinen talirauhasen tulehdus. Tulehdus aiheuttaa luomen reunaan tai sisään nopeasti kehittyvän kohdan, jota aristaa ja joka on turvonnut. Siinä on myös punoitusta, ja siitä voi valua märkää. Punoitus ja turvotus saattavat levitä koko luomen alueelle.
Ennen nääränäpyn ilmaantumista luomeen voi kehittyä vähitellen suureneva, kovan tuntuinen patti. Tässä vaiheessa varsinaiset oireet puuttuvat, ja patti on yleensä kivuton ja selvärajainen.
Näärännäppy voi kehittyä luomirakkulaksi, joka on pitkäaikaisempi luomirauhasen tulehdus.
Näärännäppyä voidaan hoitaa lämmitetyllä sekä lämpimällä vedellä kostutetulla sideharsolla tai kankaalla painamalla sitä näärännäpyn kohtaan vähintään kaksi kertaa päivässä. Toinen vaihtoehto on käydä lääkärissä, joka määrää tarvittaessa antibioottikuurin. Useimmiten näärännäpyn sisällä oleva neste, joka tuo silmään pienen paiseen, tyhjentyy itsestään. Jos näin ei kuitenkaan käy, lääkärit saattavat katsoa helpoimmaksi tavaksi puhkaista paiseen leikkauksessa. Nykyään lääkäri voi määrätä lääkekuurin lisäksi myös silmäluomelle levitettävää ainetta, joka poistaa turvotusta.
Suomen kielessä näärännäppy on yleisin nimitys silmäluomen talirauhasen tulehdukselle. Murteissa se on ollut tavallinen erityisesti Savossa, Keski-Suomessa, Kainuussa ja Pohjanmaalla. Länsi-Suomessa on puhuttu naarannapista, ja nimestä on olemassa muitakin variaatioita. Sanojen levinneisyyden perusteella ’näärä’-alku on ’naara’-alkua vanhempi. ’Näärä’-sanan merkitys on hämärä, mutta se voi olla muuttunut äänteellisesti läheiseen narttua tarkoittavaan ’naara’-sanaan. Nimityksessä naarannappi ja joissain murteissa käytetyt termit näärännänni, näärännännä ja kissantissi liittyvät naarassukupuoleen.
Näärännäppy on johtunut kansanuskomusten mukaan muun muassa siitä, että näpyn saanut henkilö on tirkistellyt avaimenreiästä kuhertelijoita tai käymälän alta tarpeillaan käyvien takapuolia tai katsellut toisen sukupuolen paljaita sukuelimiä. Näärännäpyn pystyi parantamaan uskomusten mukaan muun muassa pyyhkäisemällä kissan- tai koiranhännällä, painamalla silmä lehmän hännänalukseen tai kultasormuksella.
Kongskilde Juko
Oy Kongskilde Juko Ltd oli Mynämäellä toiminut, vuonna 1949 perustettu maatalouskoneita valmistanut yritys. Se toimi aiemmin myös nimillä L. Junnilan konepaja ja Juko.
Perustajansa, teollisuusneuvos Lauri Junnilan mukaan nimetty L. Junnilan Konepaja perustettiin alun perin Saloon huhtikuussa 1949. Pajan tuotanto siirrettiin kuitenkin Mynämäelle jo vuonna 1952. Junnilan perhe myi Jukon osakekannan Hankkijalle vuonna 1981. Hankkija investoi merkittävästi yrityksen tuotantoon. Hankkijan seuraajan, Novera-Yhtymän, vuonna 1992 tapahtuneen konkurssin jälkeen Jukon osti tanskalainen perheyritys Cormall Agro Holding. Vuonna 1997 Jukosta tuli tanskalaisen Kongskilde Industries A/S:n tytäryhtiö. Yrityksen konepajatoiminta lakkautettiin maailmanlaajuisen taloudellisen taantuman seurauksena keväällä 2010 ja sen tuotanto siirrettiin konsernin Ruotsin ja Puolan tehtaille. Suomeen jäi vain Kongskilden myyntiyhtiö, jonka palveluksessa toimii seitsemän henkiöä. Nykyään Jukon tuotteita Suomessa kuitenkin valmistaa vielä Mynämäellä Jukon entisissä toimitiloissa toimiva osuuskunta Ratas ja Ruuvi.
Jukon päätuotteita olivat sen tuotannon loppuvaiheessa Juko- ja Kongskilde-tuotemerkeillä valmistetut kivenkeruukoneet, kylvölannoittimet ja suorakylvökoneet. Yritys tuotti myös juurikas- ja perunakoneita. Yrityksen liikevaihdosta noin puolet tuli kotimaasta ja puolet ulkomailta. Vuonna 2009 Jukon palveluksessa oli noin 70 työntekijää ja vuonna 2010 enää noin 60, mutta 1980-luvun alun suurimman tuotannon vuosina yrityksessä oli jopa lähes 300 työntekijää. Juko oli myös Mynämäen suurin yksityinen työnantaja. Tehtaan lakkautuksen myötä suorakylvökoneet valmistetaan nykyään Ruotsin Överumissa ja kivenkeruukoneet Puolassa.
Kallis prinssi
Kallis prinssi () on Christer Kihlmanin romaani vuodelta 1975. Sen julkaisi Söderströms ja Pentti Saaritsan suomennoksen julkaisi Tammi.
Romaani on sen päähenkilön liikemies Donald Blaadhin tilitys elämästään. Hän on ryysyistä rikkauksiin nouseva mies, jonka ihmissuhteet ovat vain väline. Elämä on hänelle kilpailua, jossa on koko ajan pyrittävä voittoon. Teos on romaanisarjan itsenäinen aloitusteos, yhteiskuntahistoriallinen kuvaus sotienjälkeisestä Suomesta 1970-luvulle.
Kirjaan suhtauduttiin kahtalaisesti: ruotsinkieliset pitivät Kihlmania pesänlikaajana, suomenkielisille hän oli radikaali modernisti, ennakkoluulojen murtaja ja itsetilittäjä. Kirjaan kohdistuneet äärivasemmiston ankara kritiikki ja suomenruotsalaisen porvariston viha ajoivat Kihlmanin pakoon Argentiinaan, jossa vietetystä elämästä syntyi kaksi, jälleen pahastusta herättänyttä, kirjaa.
Huesca
Huesca (aragoniaksi "Uesca") on kaupunki Espanjassa Huescan maakunnassa, Aragonian
itsehallintoalueella. Se on maakunnan pääkaupunki. Vuonna 2016 kaupungin asukasluku oli 52 282.
Kaupungin suojeluspyhimyksen Pyhän Laurentiuksen uskotaan syntyneen Huescassa. Pyhän Laurentiuksen kirkko (Iglesia de San Lorenzo) sijaitsee kaupungissa.
A:Level
A:Level on venäläinen autonvalmistaja kotipaikkanaan Moskova. Merkki valmistaa autoihinsa ainoastaan korit, jotka pohjautuvat 1950- ja 1960-luvulla valmistettuun Volga Gaz-21-malliin. A:level aloitti tuotannon yhdistämällä korinsa BMW 850Csi-mallin alustaan ja tekniikkaan. Mallin nimeksi tuli Volga V-12 Coupé. BMW:n V12-moottorin teho on 283 kilowattia (380 hevosvoimaa), ja sen kiihtyvyys 0–100 km/h on 6,3 sekuntia ja huippunopeus noin 240 km/h.
A:Level valmistaa koreja BMW:n ja Mercedes-Benzin autoihin. Jokainen kori on uniikki. Merkin tarkoituksena on tarjota vanha, venäläisten mielissä vahvaa symboliikkaa omaava auto modernilla ja kilpailukykyisellä tekniikalla sekä vahvalla moottorilla varustettuna.
Oulun tuomiorovastikunta
Oulun tuomiorovastikunta on Suomen evankelis-luterilaisen kirkon Oulun hiippakuntaan kuuluva rovastikunta. Tuomiorovastikuntaan kuuluvat Oulun seurakuntayhtymä eli Oulun tuomiokirkkoseurakunta sekä Karjasillan, Tuiran, Oulujoen, Haukiputaan, Kiimingin ja Oulunsalon seurakunnat sekä erillisenä Iin seurakunta. Tuomiorovastikunnan lääninrovasti on Karjasillan seurakunnan kirkkoherra Juhani Lavanko.
Charlestonin maanjäristys
Charlestonin maanjäristys oli 31. elokuuta 1886 Charlestonissa Etelä-Carolinassa tapahtunut maanjäristys, joka vaati 60 ihmisen hengen. Se on Yhdysvaltojen kaakkoisosan tuhoisin maanjäristys. Aineellisia vahinkoja raportoitiin Alabamassa, Ohiossa, itäisessä Kentuckyssa, eteläisessä Virginiassa sekä Länsi-Virginiassa.
Minä, Olli ja Orvokki
Minä, Olli ja Orvokki on Hannu Salaman vuonna 1967 ilmestynyt romaani. Sen on kustantanut Otava. Se on ensimmäinen Salaman keskeisistä teoksista.
Teoksessa tulee ensimmäisen kerran esiin ympäristöään hyväksi käyttävän kirjailijan henkilöhahmo, Harri ”Hate” Salminen, jota Salama kuvaa myöhemmin toistuvasti.
Teos on sovitettu myös näytelmäksi ja kuunnelmaksi, jonka radiolle ohjasi Pekka Parikka.
Briggs &amp; Stratton
Briggs & Stratton on yhdysvaltalainen vuonna 1908 perustettu yritys. Se on yksi maailman suurimmista ilmajäähdytteisten bensiinimoottoreiden valmistajista. Vuosittain yritys tuottaa noin 11 miljoonaa moottoria. Moottoreiden käyttökohteina ovat muun muassa ruohonleikkurit, painepesurit ja aggregaatit. Useimmat Briggs & Stratton moottorit ovat sivuventtiilimoottoreita, mutta joitain OHV-moottoreitakin on mallistossa.
Vuosina 1919–1924 Briggs & Stratton valmisti yksinkertaista kevytautomallia, jonka oli kehittänyt American Motor Vehicle Company vuonna 1916. Yritys myi lisenssin Milwaukeelaiselle A.O. Smith Companylle, joka myi valmistusoikeudet edelleen Briggs & Strattonille. Autossa oli pelkkä pohjalevy sekä kaksi pientä istuinta ja joka kulmassa pyörät. Auton takapuolella oli viides pyörä, jota käytti ilmajäähdytteinen yksisylinterinen moottori. Auto ei soveltunut kovin hyvin aikakauden huonokuntoisille teille. Lisäksi amerikkalaisille autonostajille kevytauto oli ajatuksenakin huono vitsi, joten ajoneuvon kaupallinen menestys jäi vaatimattomaksi. Briggs & Strattonin jälkeen ajoneuvon valmistusta jatkoi vielä Automotive Electrical Service Co, joka rakensi siitä sekä bensiini- että sähkökäyttöisiä muunnelmia.
Jukka Vesterinen
Jukka Vesterinen (s. 3. syyskuuta 1974) on suomalainen saappaanheittäjä, joka on heittänyt lajin toiseksi pisimmän kaaren maailmassa (67,31 metriä). Vesterinen edustaa Leppävirran Urheilijoita.
Nikolaos Kabasilas
Nikolaos Kabasilas oli 1300-luvulla elänyt bysanttilainen teologi.
Chris Sabin
Joshua Harter (s. 4. helmikuuta 1982) on yhdysvaltalainen showpainija. Hänet tunnetaan paremmin nimellä Chris Sabin. Hän painii tällä hetkellä TNA:ssa jossa hän on toinen jäsen Motor City Machine Guns "tag teamissa". Toinen jäsen on Alex Shelley. Harter on 178 senttimetriä pitkä ja painaa 93 kiloa.
Juankosken rautatieasema
Juankosken rautatieasema () on rautatieliikennepaikka Kuopion Juankoskella Siilinjärvi–Viinijärvi-radan varrella. Liikennepaikka avattiin liikenteelle marraskuussa 1957, jolloin se oli Siilinjärveltä tulleen radan päätepiste. Itse asemarakennus valmistui vuonna 1960. Rautatie Viinijärven suuntaan otettiin käyttöön vuonna 1968. Aseman pohjoispuolelta oli ratayhteys Stromsdalin tehtaalle, mutta raide purettiin 1990-luvun alkupuolella.
Juankosken asemalla on nykyisin vain tavaraliikennettä, joskin se oli myös henkilöliikenteen käytössä vuosina 1984-1989.
Dougie D
Dougie D (Dougie Thompson) on yhdysvaltalainen rap-artisti. Dougie D on rap-artisti Traen serkku.
Dougie D on yksi Guerilla Maabin ja S.L.A.B.in alkuperäisistä jäsenistä. Dougie D on myös Screwed Up Click –ryhmän jäsen. Screwed Up Click ryhmän jäsenet olivat kotoisin Etelä-Houstonista.
Sant Andreu
Sant Andreu on yksi Barcelonan kaupungin kymmenestä hallintoalueesta. Alue sijaitsee kaupungin pohjoisosassa ja sitä rajoittavat Nou Barrisin, Horta-Guinardón ja Sant Martín hallintoalueet sekä Sant Adrià de Besòsin ja Santa Coloma de Gramenetin kunnat. Santa Coloma de Gramenetista Sant Andreun erottaa Besòs-joki. Vuonna 2005 Sant Andreussa oli 142 598 asukasta.
Horta-Guinardó
Horta-Guinardó on yksi Barcelonan kaupungin kymmenestä hallintoalueesta. Se sijaitsee kaupungin pohjoisosassa ja sitä rajoittavat Gràcian, Nou Barrisin, Eixamplen, Sant Andreun, Sant Martín ja Sarrià-Sant Gervasin hallintoalueiden lisäksi Sant Cugatin ja Cerdanyola del Vallèsin kunnat. Erillisistä Hortan ja el Guinardón kaupunginosista nimensä saanut alue kaupungistui voimakkaasti vasta 1950-luvun lopulla ja on edelleen verrattain harvaan asuttu. Vuoden 2005 väestönlaskennassa Horta-Guinardóssa oli 169 920 asukasta.
Go Hard Or Go Home
Go Hard Or Go Home on Dougie Dn esikoisalbumi, joka julkaistiin 19. helmikuuta  2003.
Fame (David Bowien kappale)
Fame on David Bowien kappale ja single albumilta "Young Americans" (1975). Siitä muodostui Bowien ensimmäinen listaykkönen Yhdysvaltain Billboard-listalla. Bowien kotimaassa Britanniassa se nousi sijalle 17. Kappale edustaa tyyliltään funk-musiikkia ja Bowien lisäksi sen tekijöiksi on mainittu Bowien taustayhtyeen rytmikitaristi Carlos Alomar sekä John Lennon, joka vieraili "Young Americans" -albumin äänityksissä.Buckley 2005, s. 253.
"Young Americans" -albumille sisältyvä albumiversio kestää yli neljä minuuttia, mutta singleversio leikattiin kolmen ja puolen minuutin mittaiseksi. Sanoituksellisesti ”Fame” on satiirinen tilitys kuuluisuuden varjopuolista.Buckley 2005, s. 254.
Vuonna 1990 Bowie julkaisi kappaleesta singlenä uuden version ”Fame 90”. ”Famesta” on tehnyt cover-version muun muassa yhdysvaltalainen God Lives Underwater -yhtye.
A-puoli
B-puoli
Grown Man Shit
Grown Man Shit on Dougie D:n toinen studioalbumi, joka julkaistiin 21. lokakuuta 2004. Albumin Slowed & Chopped -versio julkaistiin 1. tammikuuta 2005.
Steven Seagal: Amerikan seriffi
Steven Seagal: Amerikan seriffi () on yhdysvaltalainen tosi-tv sarja, joka seuraa Steven Seagalin työskentelyä apulaisseriffinä Jefferson Parishissa, Louisianassa. Sarjaa esitettiin Yhdysvalloissa A&E Network kanavalla joulukuusta 2009 aina helmikuuhun 2010 saakka. Sen avausjakso teki kyseisen kanavan avausjakson katsojaennätyksen keräämällä 3.4 miljoonaa katsojaa. Sarjan ilmoitettiin palaavan takaisin tammikuussa 2012 kolmannella tuotantokaudella, mutta tuotantokauden kuvaukset joutuivat todistusaineistoksi aiheettoman pidätyksen vuoksi. Jesus Lloveraa epäiltiin kasvattavan kanoja kukkotappeluja varten, jonka hän kuitenkin kiisti ja haastoi Seagalin oikeuteen.
Suomessa sarjan ensimmäinen jakso esitettiin 22. toukokuuta 2010 MTV3:lla.
Carlos Alomar
Carlos Alomar (s. 7. toukokuuta 1951 Ponce, Puerto Rico) on puertoricolaissyntyinen yhdysvaltalainen kitaristi, joka tunnetaan parhaiten brittimuusikko David Bowien taustayhtyeen pitkäaikaisena rytmikitaristina. Hän on soittanut yhteensä 11:llä Bowien studioalbumilla, joista ensimmäinen oli vuoden 1975 "Young Americans". Lisäksi hän on soittanut muun muassa Iggy Popin, Paul McCartneyn ja Mick Jaggerin albumeilla. Alomar on julkaissut myös yhden sooloalbumin, "Dream Generatorin", vuonna 1988.
On Dey Azz
On Dey Azz on Dougie Dn kolmas studioalbumi, joka julkaistiin 12. joulukuuta 2007. Albumin toinen levy on Slowed & Chopped -versio.
Tony Visconti
Anthony Edward "Tony" Visconti (s. 24. huhtikuuta 1944 Brooklyn, New York, New Yorkin osavaltio, Yhdysvallat) on yhdysvaltalainen musiikkituottaja ja multi-instrumentalisti. Hän myös toisinaan avustaa joko soittaen tai laulaen tuottamillaan levyillä.
Merkittäviä Viscontin tuottamia artisteja ovat T. Rex, The Moody Blues, Viscontin entinen vaimo Mary Hopkin, Thin Lizzy, Ralph McTell, Sparks sekä Gentle Giant. Pisimpään ja eniten hän on työskennellyt kuitenkin David Bowien kanssa.
Visconti on ollut kolmesti naimisissa, ja hänen toinen vaimonsa oli kuuluisa laulaja Mary Hopkin. Vuonna 1971 solmittu avioliitto päättyi kuitenkin avioeroon vuonna 1981. Viscontin viimeisin avioliitto päättyi eroon vuonna 2000. Toisesta ja kolmannesta avioliitostaan Viscontilla on molemmista yksi poika.
Da Realest Guerilla of da Maab
Da Realest Guerilla of da Maab on Dougie Dn nejäs studioalbumi, joka julkaistiin 27. joulukuuta 2010.
Got It By Tha Ton
Got It By Tha Ton on Jay’Tonin esikoisalbumi, joka ilmestyi 13. tammikuuta  2010.
Vispin alue
Vispin alue () on yksi Sveitsin 148:sta ja Wallisin kantonin 14:stä hallinnollisesta alueesta. Maantieteellisesti Vispin alue koostuu Vispajoen ja sen haarajokien laaksoista. Matkailu on alueella tärkeä elinkeino.
Vispin alueella on 19 kuntaa, joista suurimmat ovat Visp ja Zermatt. Alueen keskuspaikka on Visp. Vispin alueen asukasluku oli vuoden 2015 lopussa 28 412. Asukasmäärä on lievässä kasvussa, sillä 31.12.2015 asukkaita oli 28 227. Hallintoalueen pinta-ala on 864 km².
Vispin alue on selkeästi saksankielinen, vaikkakin Zermattin voimakas matkailuelinkeino ja Vispin suurteollisuus ovat tuoneet alueelle runsaasti ulkomaalaisia. Vuonna 2000 Vispin alueen vakituista asukkaista 87 % oli saksankielisiä. Italiankielisiä oli 2,5 %, ranskankielisiä 1,5 % ja muun kielisiä noin 9 %.
Onnen laulut
Onnen laulut on albumi, jolla suomalaiset artistit esittävät uusina versioina koko kansan tuntemia onnellisia kappaleita. Se pohjautuu Helsingin Sanomien vuonna 2009 järjestämään äänestykseen.
Sony Ericsson Satio
Sony Ericsson Satio on Sony Ericssonin vuonna 2009 julkaisema älypuhelin. Sen ominaisuuksiin kuuluu 3,5 tuuman kapasitiivinen kosketusnäyttö, 12,1 megapikselin kamera, GPS, Wi-Fi, 3G ja micro-SD muistikorttipaikka.
Puhelin julkistettiin Mobile World Congress -tapahtumassa Barcelonassa, Espanjassa 15. helmikuuta 2009.
Air India Expressin lento 812
Air India Expressin lento 812 oli Air Indian halpalentoyhtiön liikennöimä reittilento 22. toukokuuta 2010 Dubain kansainväliseltä lentoasemalta Mangaloren kansainväliselle lentoasemalle Etelä-Intiaan. Lennolla käytetty Boeing 737-800 -matkustajalentokone ajoi laskeutuessaan kiitotien ohi ja syttyi tuleen noin klo 6.30 paikallista aikaa (UTC +5.30). Näkyvyys oli alueella sateen heikentämä. Viranomaisten mukaan kahdeksan ihmistä selviytyi ja 158 kuoli.
Onnettomuuskone oli vuonna 2007 valmistunut yhdysvaltalaisvalmisteinen Boeing 737-8HG, jossa oli 186 istuinta. Koneen rekisteri oli VH-AXV, ja sen ensimmäinen lento tapahtui 20. joulukuuta 2007. Kone luovutettiin Air India Expressille 18. tammikuuta 2009.
Intian ilmailuviranomaiset avasivat onnettomuustutkinnan heti onnettomuuspäivän iltana.
Lento putosi pitkäksi menneen laskukiidon jälkeen kiitotien päässä olevaan rotkoon. Syy oli, että koneen väsynyt kapteeni nukkui lennon aikana ja heräsi vasta vähän ennen lähestymisen alkua. Niinpä hänen tilannetajunsa oli heikentynyt. Hänen ohjauksessaan kone oli jatkuvasti aiottua lähestymistä jäljessä eli lensi nopeammin ja korkeammalla kuin oli tarkoitus. Siitä huolimatta kapteeni toi koneen väkisin alas, mutta koneen vihdoin koskettaessa maahan kiitotietä oli jäljellä enää alle kilometri. Kapteeni käynnisti suihkujarrut ja päätti sen jälkeen yrittää ylösvetoa siinä kuitenkaan onnistumatta.
Luettelo Ben 10 -sarjan hahmoista
Luettelo Ben 10-sarjan hahmoista sisältää kaikki hahmot, kuten ystävät ja päähenkilöt, jotka esiintyvät Ben 10-sarjassa.
Pamir Airwaysin lento 112
Pamir Airwaysin lennon 112 onnettomuus tapahtui 17. toukokuuta 2010 Kabulin lähistöllä Afganistanissa, kun Antonov An-24 -tyyppinen matkustajakone syöksyi maahan toistaiseksi tuntemattomasta syystä. Kone oli matkalla Qunduzin lentoasemalta Kabulin kansainväliselle lentoasemalle mukanaan 39 matkustajaa ja viisi miehistön jäsentä. Kaikki koneessa olleet ihmiset kuolivat. Kone katosi tutkasta noin kello 08:40 paikallista aikaa (04:40 UTC).
Koneen hylky löytyi muutama päivä onnettomuuden jälkeen 21. toukokuuta. Etsintöjä haittasi vaikeakulkuinen maasto ja huono sää. Hylyn etsintöihin osallistui kymmeniä paikallisia asukkaita ja lukuisia poliiseja. Lisäksi Naton ISAF-joukot lähettivät paikalle kaksi helikopteria etsimään hylkyä.
Lento 112 lähti aikataulussa 08:30 paikallista aikaa Qunduzin lentoasemalta. Noin kymmenisen minuuttia myöhemmin kone hävisi tutkasta. Aluksi koneen epäiltiin pudonneen noin 100 kilometrin päähän Kabulista. Etsintöjen edetessä koneen hylky löytyi lopulta vain 20 kilomterin päästä Kabulista
Kahdeksan koneen matkustajista oli ulkomaalaisia. Loput matkustajista oli Afganistanin kansalaisia. Koneen miehistö oli afganistanilainen.
Onnettomuuskone oli vuonna 1972 käyttöön otettu Antonov An-24B. Kone oli otettu yhtiön laivastoon maaliskuussa 2010. Tätä ennen se oli ollut varastoituna Bulgariassa jonkin aikaa.
Koneen mustat laatikot on löydetty ja niiden avaus ja anlysointi aloitettu.
Operation Flashpoint: Dragon Rising
Operation Flashpoint: Dragon Rising on brittiläisen Codemastersin kehittämä ja julkaisema ensimmäisen persoonan taktinen ammuntapeli, joka ilmestyi lokakuussa 2009 PC:lle, Xbox 360:lle ja PlayStation 3:lle.
Peli kertoo modernista sotilaallisesta konfliktista Yhdysvaltain, Venäjän ja Kiinan välillä. Yksinpelikampanjassa pelaaja ohjaa pelissä Yhdysvaltain merijalkaväen sotilasta. Tapahtumat sijoittuvat kuvitteelliselle Skiran saarelle, joka perustuu tosielämän Kiskaan.
Codemasters on mainostanut peliä jatko-osana tšekkiläisen Bohemia Interactiven kehittämälle ja Codemastersin julkaisemalle "" -pelille (2001), mitä Bohemia Interactive on kritisoinut. Yhtiöiden aiemman välirikon vuoksi peli on täysin Codemastersin kehittämä ja käyttää eri pelimoottoria.
Parhaat leikkilaulut 1
Parhaat leikkilaulut 1 on lastenyhtye Fröbelin palikoiden kokoelma-albumi. Se sisältää lauluja albumeilta "Fröbelin Palikat", "Sutsisatsi" ja "Sätkyukot". Se ilmestyi VHS:lle vuonna 1995 ja DVD:lle vuonna 2007 jossa on mukana on myös kaksi uutta laulua.
Manuel Belletti
Manuel Belletti (s. 14. lokakuuta 1985 Cesena) on italialainen maantiepyöräilijä. Hän aloitti ammattilaisuransa Serramenti PVC Diquigiovanni - Androni Giocattoli -joukkueessa 2008–2009, edusti Colnago-CSF Inox -tallia 2010–2011, Ag2r-La Mondialea 2012–2013, Androni Giocattoli–Venezuelaa 2014 sekä Southeast Pro Cycling Teamia / Wilier-Southeastia / Wilier Triestina - Selle Italiaa 2015–2017. Kaudesta 2018 alkaen hän kilpailee Androni-Sidermec-Bottecchia-joukkueessa.
Belletti voitti kotikaupunkiinsa Cesenaticoon päättyneen 13. etapin Italian ympäriajossa 2010 voitettuaan irtiottoryhmän loppukirin.
Lähteet: Cycling Archives, Pro Cycling Stats
Les Corts
Les Corts on yksi Barcelonan kaupungin kymmenestä hallintoalueesta. Sitä rajoittavat Sarrià-Sant Gervasin, Eixamplen ja Sants-Montjuïcin hallintoalueiden lisäksi L'Hospitalet de Llobregatin, Esplugues de Llobregatin ja Sant Just Desvernin kunnat.
82 588 asukkaallaan Les Corts oli vuoden 2005 väestönlaskennassa hallintoalueista pienin. Alueella onkin melko vähän asuinrakennuksia ja rakennukset ovat pääosin liikekiinteistöjä. Les Cortsissa on myös Barcelonan yliopiston ja Barcelonan teknillisen yliopiston kampukset. Lisäksi Euroopan suurin stadion, FC Barcelonan Camp Nou, sijaitsee Les Cortsin alueella.
Mikkola
Mikkola voi tarkoittaa seuraavia:Mikkola on suomenkielinen sukunimi. Tunnettuja Mikkola-nimisiä:
Amalasunta
Amalasunta (Amalasuntha, Amalaswintha, n. 495–535) oli ostrogoottien kuningatar ja Teoderik Suuren tytär. Vuonna 515 hän meni naimisiin visigoottien vanhaan ylhäisösukuun kuuluneen Eutharicin kanssa. Eutharic kuoli ennenaikaisesti, mutta avioliitosta ehti syntyä kaksi lasta, Atalarik ja Matasunta.
Amalasunta toimi sijaishallitsijana kuninkaaksi valitun poikansa Atalarikin ollessa alaikäinen. Amalasunta pyrki parantamaan goottien ja Bysantin välisiä suhteita, mikä herätti tyytymättömyyttä areiolaisen uskon omaksuneissa gooteissa. Amalasunta myös antoi Belisariuksen käyttää Sisilian satamia Bysantin hyökkäykseen vandaaleja vastaan. Poikansa kuoleman jälkeen Amalasunta joutui epäsuosioon, ja asemaansa parantaakseen hän otti kanssahallitsijakseen serkkunsa Theodahadin, joka kuitenkin vangitutti ja surmautti Amalasuntan.
Markku Hylkilä
Markku Hylkilä (s. 17. huhtikuuta 1979 Reisjärvi) on suomalainen pesäpalloilija. Hylkilän kasvattajaseura on Reisjärven Pilke. Hylkilä tunnetaan monipuolisena pelaajana, joka voi pelata ulkopelissä lähes mitä pelipaikkaa tahansa. Sisäpelissä Hylkilä on parhaimmillaan päästessään lyömään etenijöitä yksi kerrallaan merkistä kotiin, mutta taitaa myös merkkaamattomat kupperit.
Hän on koulutukseltaan hieroja. Hän on pelannut samoissa joukkueissa veljensä Mikon kanssa.
Oli näkyvä osa Sotkamon Jymyn vuosituhannen vaihteen kultaputkea pelatessaan kolmoskopparin tontilla. Saavutti kausilla 2001-2003 kolme peräkkäistä SM-kultaa ja nousi Itä-Länsi tason pelaajaksi. Siirtyi kaudeksi 2004 Joensuun Mailaan, jossa sisäpelivastuu alkoi hiljalleen kasvaa. Kuuden Joensuun kauden jälkeen vaihtoi maisemaa, tällä kertaa Oulun Lippoon ja toimi joukkueen kapteenina kaudella 2010. Kaudella 2011 hän siirtyi Kankaanpään Mailaan. Kaudeksi 2013 Hylkilä siirtyi Seinäjoen JymyJusseihin.
Vuoden pesäpalloilija
Pesäpalloliitto on valinnut Vuoden pesäpalloilijat miesten puolella vuodesta 1954 ja naisissa 1961 lähtien. Perinteisesti huomionosoitus ei tarkoita SM-sarjan parasta pelaajaa, ja joskus valinta on osunut myös alemman sarjatason pelaajalle.
Miesten palkinnon ovat useimmiten voittanut Jussi Kiikeri ja Toni Kohonen (kolme kertaa) ja naisten palkinnon Tuula Rantanen (kuusi kertaa).
Hannu Huuskonen
Hannu Huuskonen (s. 29. lokakuuta 1983, Jyväskylä) on suomalainen pesäpalloilija, jonka kasvattajaseura on Jyväskylän Kiri. Hänen ulkopeliroolinsa on lukkari. Kaudesta 2011 kauteen 2014 Huuskonen edusti Vimpelin Vetoa. Kauden 2014 jälkeen Huuskonen palasi takaisin Oulun Lippoon.
Huuskonen pelasi vielä kaudella 2007 Ykköspesistä, kunnes lukkaria etsinyt Oulun Lippo huomasi miehen potentiaalin ja hankki lahjakkuuden riveihinsä. Kaksi kautta korkeimmalla sarjatasolla nostivat Huuskosen yhdeksi valtakunnan eturivin lukkareista.
Lipon ajauduttua talousvaikeuksiin kauden 2010 jälkeen, edelliskauden Suomen mestari Vimpelin Veto palkkasi Huuskosen riveihinsä, korvaamaan uransa lopettaneen Pekka Hietakankaan.
Kauden 2014 alussa Huuskonen sai pallon päähänsä alkulämmittelyiden yhteydessä ennen Kouvolan Pallonlyöjiä vastaan pelattavaa ottelua. Huuskonen oli yli kaksi kuukautta pelikenttien ulkopuolella, kunnes palasi pelaamaan Suomensarjaa Vimpelin kakkosjoukkueeseen.
Huuskonen palasi pelaamaan vielä loppukautta Superpesikseen, mutta finaalisarjan viimeiset ottelut Sotkamon Jymyä vastaan Huuskosen tilalle lautasen ääreen asetettiin Janne Heimonen. Kauden 2014 jälkeen Huuskonen siirtyi Oulun Lippoon.
Jouni Itävalo
Jouni Itävalo (s. 15. maaliskuuta 1982 Kankaanpää) on suomalainen pesäpalloilija. Hän edustaa Kankaanpään Mailaa, joka on myös hänen kasvattajaseuransa .
Itävalo debytoi Superpesiksessä Kankaanpään Mailan riveissä vuonna 2002.. Kasvattajaseuransa lisäksi hän on edustanut pääsarjatasolla Superpesiksessä Imatran Pallo-Veikkoja (2006), Oulun Lippoa (2007–2010) ja Joensuun Mailaa (2014–2015). Hän pelasi kaksi kautta Joensuussa ja oli mukana voittamassa pronssia molempina kausina. Hän palasi Kankaanpäähän kaudeksi 2016. Aiemmin hän oli pelannut Kankaanpään Mailassa kausilla 2002–2005 ja 2011–2013. Hänet on valittu neljästi mukaan miesten Itä–Länsi-otteluun. Itävalo on sisäpelissä vaihtaja ja ulkopelissä koppari tai polttaja.
Hänen isänsä Pekka Itävalo edusti aikoinaan Kankaanpään Mailaa Superpesiksessä viidentoista kauden ajan.
Ville-Pekka Jokinen
Ville-Pekka Jokinen (s. 25. toukokuuta 1984) on Oulusta kotoisin oleva suomalainen pesäpalloilija. Jokinen on edustanut koko pesäpallouransa ajan kasvattajaseuraansa Oulun Lippoa. Jokinen on voittanut seurassa A-poikien Suomen mestaruuden kaudella 2005. Kaudesta 2006 lähtien Jokinen on edustanut seuraansa maan korkeimmalla sarjatasolla, Superpesiksessä. Hän pelaa kaudesta 2011 alkaen Nurmon Jymyssä.
Jokinen on totuttu aiemmin näkemään ulkopelissä polttolinjapelaajana, mutta nykyisin hän pelaa kakkoskopparina. Jokisen sisäpelirooli ei ole joukkueessa järin suuri, mutta hoitelee kakkoskärjen vaihtotehtävät hyvällä prosentilla.
Torro
Torro on kylä Tammelassa Kanta-Hämeessä. Torron naapurikyliä ovat Patamo, Kallio ja Talpia Tammelassa sekä Kultelan, Ollilan, Sylvänän ja Paltan kylät ja Laitiaisten kulmakunta Somerolla. Kylän halki kulkee Someron ja Forssan välinen seututie 282.
Kylä rajautuu pohjoisessa siitä nimensä saaneeseen Torronsuohon ja Torronsuon kansallispuistoon. Se sijaitsee karun ja harvaan asutun Tammelan ylängön reunalla Paimionjoen sivujokien Jaatilanjoen ja Pajulanjoen latvahaarojen Laitiaistenjoen ja Torrojoen latvoilla.
Museoviraston vuonna 2009 julkistamassa inventoinnissa Torron kylä on määritelty yhdeksi valtakunnallisesti merkittävistä rakennetuista kulttuuriympäristöistä Suomessa.
Tuomas Jussila
Tuomas Jussila (s. 15. toukokuuta 1989 Ylivieska) on suomalainen pesäpalloilija. Hänen seuransa on Superpesiksessä pelaava Joensuun Maila.
Kausi 2008 oli Jussilan ensimmäinen täysi kausi miesten Superpesiksessä. Jussila valittiin tuloskaudellaan aikuisten Itä–Länsi-otteluun. Syksyllä Jussila oli mukana voittamassa seurajoukkueensa Pattijoen Urheilijoiden kanssa seuran historian ensimmäistä pesäpalloilun Suomen mestaruutta. Kaudella 2009 Jussila teki historiaa olemalla ensimmäinen pelaaja, joka on pelannut aikuisten Itä–Lännessä ennen ensimmäistä A-poikien Itä–Länsi-otteluaan. Kahden menestyskauden jälkeen Pattijoella Jussila valitsi kaudelle 2010 seurakseen entisen paikallisvastustajan Oulun Lipon. Jussila valittiin Itä–Länsi-otteluun myös kausilla 2012–2015.
Joensuun Mailaa kaudella 2015 edustanut Jussila palkittiin vuoden pesäpalloilijana 2015. Hän voitti tällöin myös miesten Superpesiksen parhaan sisä- ja ulkopelaajan nimikkeen pelaajien kesken suoritetussa äänestyksessä.
Kaudella 2018 Joensuun Maila voitti historiansa ensimmäisen Suomen-mestaruuden ja Jussila valittiin vuoden pesäpalloilijaksi.
Teemu Lohtander
Teemu Lohtander (s. 27. kesäkuuta 1979) on suomalainen pesäpalloilija. Lohtanderin kasvattajaseura on Pattijoen Urheilijat, jossa hän pelasi koko aiemman pääsarjauransa ennen siirtymistä Oulun Lippoon kaudeksi 2008. Lohtander saavutti Pattijoella pelatessaan SM-hopeaa kaudella 2006. Viimeiset Superpesis-ottelunsa hän pelasi kaudella 2010.
Torro (täsmennyssivu)
Torro voi tarkoittaa seuraavia:
Pesäpallon miesten Mestaruussarjan kausi 1989
Pesäpallon SM-sarja 1989. Kaksinkertaisen runkosarjan jälkeen kahdeksan parasta joukkuetta jatkoi pudotuspeleihin ja sijoille 9-12 jääneet jatkoivat karsintasarjassa. Pudotuspelit pelattiin paras kolmesta -menetelmällä, paitsi mitaliottelut, joissa pelattiin kaksoisotteluin. Karsintasarja pelattiin sarjamuotoisesti ilman lähtöpisteitä.
Sarja oli viimeinen joka pelattiin Mestaruussarjan nimellä. Kaudella 1990 aloitti Superpesis toimintansa. Joukkuemäärä nostettiin 14:ään, jonka johdosta vain yksi joukkue joutui SM-sarjakarsintaan. Ykkössarjan kaksi parasta, Vimpelin Veto ja Oulun Lippo nousivat suoraan Superpesikseen 1990.
Runkosarja
Normaalien sarjapisteiden lisäksi oli joissakin peleissä jaossa ns. jokeripisteitä.
Pudotuspelit
"sisällä aloittavan juoksut yllä"
Puolivälierät
1. Ottelut
Alajärven Ankkurit - Seinäjoen Maila-Jussit
Sotkamon Jymy - Hyvinkään Tahko
Imatran Pallo-Veikot - Kouvolan Pallonlyöjät
Kankaanpään Maila - Vaasan Maila
2.ottelut
Seinäjoen Maila-Jussit - Alajärven Ankkurit
Hyvinkään Tahko - Sotkamon Jymy
Kouvolan Pallonlyöjät - Imatran Pallo-Veikot
Vaasan Maila - Kankaanpään Maila
3. Ottelu
Sotkamon Jymy - Hyvinkään TahkoVälierät
1. Ottelut
Alajärven Ankkurit - Hyvinkään Tahko
Imatran Pallo-Veikot - Vaasan Maila
2.ottelut
Hyvinkään Tahko - Alajärven Ankkurit
Vaasan Maila - Imatran Pallo-Veikot
Loppuottelut
1. Loppuottelu
Alajärven Ankkurit - Imatran Pallo-Veikot
2. Loppuottelu
Imatran Pallo-Veikot - Alajärven Ankkurit (video)
Pronssiottelut
1. pronssiottelu
Vaasan Maila - Hyvinkään Tahko
2. pronssiottelu
Hyvinkään Tahko - Vaasan Maila
Alempi loppusarja
SM-sarjakarsinta
Tilastot runkosarjassa:Urheilulehden arvopelaajat: Tiina Tammiruusu ja Vesa Mikkola.
McDonald Mariga
McDonald Mariga (s. 4. huhtikuuta 1987 Nairobi) on kenialainen jalkapalloilija, joka edustaa Serie A:ssa pelaavaa Internazionalea. Mariga on pelipaikaltaan keskikenttäpelaaja.
Marigan veli, Victor Wanyama, pelaa Englannin Valioliigan Southamptonissa, ja on yksi Kenian maajoukkueen vakiopelaajista.
Marigan ura alkoi ruotsalaisessa Enköpingsissä, josta hän siirtyi Allsvenskanissa pelaavaan Helsingborgissa. Hän pelasi seurassa yhden kauden ajan ja oli siirtymässä Portsmouthiin, mutta sopimus peruttiin. Mariga siirtyi lopulta Serie A:ssa pelaavaan Parmaan lainasopimuksella. Ensimmäisellä kaudellaan Parmassa joukkue putosi Serie B:hen. Tästä huolimatta joukkue nousi heti seuraavaksi kaudeksi korkeimalle sarjatasolle.
Seuraavan kauden hän aloitti taas Parmassa, mutta joutui yhdeksän ottelun jälkeen suurien siirtohuhujen keskelle. Hän oli siirtymässä englantilaiseen Manchester Cityyn, mutta siirtoajan viimeisenä päivänä hän siirtyikin Italian suursseura Inter Milanin riveihin. Mariga debytoi milanolaisseuran riveissä Italian cupin ensimmäisellä kierroksella Fiorentinaa vastaan. Mariga teki maaliskuussa 2010 ottelussa Chelseaa vastaan historiaa olemalla ensimmäinen kenialaispelaaja Mestareiden liigassa.
Mariga oli kauden päätteeksi voittamassa triplaa. Inter voitti Serie A:n mestaruuden neljättä kertaa peräkkäin ja päihitti myös Italian cupin finaalissa AS Roman. Joukkue eteni myös Mestarien liigan finaaliin Bayern Müncheniä vastaan ja voitti sen 2–0. Mariga pelasi kaudella seurassa 9 ottelua, joissa hän teki yhden maalin.
Mariga on pelannut Kenian maajoukkueessa vuodesta 2006 lähtien. Hän on pelannut maajoukkueessa 27 ottelua, joissa hän on tehnyt kolme maalia.
Aki Orava
Aki Orava (s. 14. maaliskuuta 1983 Vaasa) on suomalainen pesäpalloilija. Hän edustaa kaudella 2018 Alajärven Ankkureita. Sisäpelissä vaihtajana ja ulkopelissä ykkösvahtina toimivan Oravan kasvattajaseura on Vaasan Maila.
Orava on edustanut Superpesiksessä urallaan myös Vimpelin Vetoa, Joensuun Mailaa, Oulun Lippoa ja Sotkamon Jymyä. Kolmen Sotkamossa pelaamansa kauden aikana Orava voitti kolme Suomen mestaruutta. Hänen sopimuksensa purettiin kauden 2013 jälkeen Oravan työkiireiden takia.
Rehusilppuri
Rehusilppuri on traktorivetoinen maataloustyökone, joka silppuaa rehuksi käytettävän nurmen tai heinän ja puhaltaa sen perävaunuun. Erilaisia rehusilppureita ovat niittosilppuri ja tarkkuussilppuri.
Tavallisesti rehusilppuri kytketään traktorin perään joko nostolaitteeseen tai peräkoukkuun ja perävaunu silppurin takana olevaan koukkuun tai erilliseen runkoon, ns. "silppurin runkoon". Silppurin runko kiinnitetään traktorin nostolaitteeseen, ja silppuri kytketään traktorin oikealle puolelle rungon vetoaisaan, jossa on köydellä tai muulla mekanismilla toimiva lukkolaite silppurille. Lukkolaitteen salpa lukitsee silppurin ko. runkoon automaattisesti, köyttä tarvitaan ainoastaan silppuria irrottaessa. Silppurin rungossa on tyypillisesti kaksi koukkua perävaunulle, joista toinen rungon keskellä oleva on tarkoitettu siirtoajoon, ja hieman sivummalla oikealla sijaitseva on kätevämpi itse niittotapahtumaan, sillä tällöin peräkärry on lähempänä silppuria. Myös vetokoukuissa on silppurin vetoaisan lukon tavoin toimivat lukkolaitteet, perävaunun nopeaa kytkemistä ja irrottamista varten. Perävaunua voidaan myös vetää silppurin vierellä toisella traktorilla.
Tuorerehuruokinnassa rehusilppu syötetään eläimille saman tien. Alueilla, joissa satoa ei saada ympäri vuoden keräämisen yhteydessä silppuun suihkutetaan AIV-liuos ja rehu säilötään talviruokintaa varten AIV-rehuna.
Niittosilppuri on niittokoneen ja silppurin yhdistelmä, jolla kerätään nurmirehu tuoreena pelloilta.
Niittosilppuri jättää osan kukkivasta siemenaineesta maastoon. Sen avulla voi pyrkiä säilyttämään tehoviljelyalueilta jo kadonneita kasvi- perhos- ja kuoriaislajeja.
Suomessa tunnetuimmat silppurimerkit lienevät Varsta ja Taarup.
Tarkkuussilppurilla kerätään jo valmiiksi niittomurskaimella niitetty heinä pellolta. Tarkkuussilppuria käytettäessä rehun tulee olla karhoissa, mutta useimmat niittomurskaimet tekevät karhot valmiiksi. Rehun annetaan myös kuivua jonkin aikaa niiton jälkeen ennen kuin se kerätään tarkkuussilppurilla.
Paavo Pelto
Paavo Pelto (s. 21. tammikuuta 1984) on suomalainen pesäpalloilija. Pelto edusti Superpesiksessä pelaavaa Nurmon Jymyä. Nurmon Jymyn ja Seinäjoen Maila-Jussien fuusion jälkeen Pelto pelasi kaudella 2013 Nurmon Jymyn sarjapaikan perineessä Seinäjoen JymyJusseissa.
Tapio Salo
Tapio Salo (s. 5. kesäkuuta 1992) on Pattijoen Urheilijoita edustava suomalainen pesäpalloilija. Salo on Oulun Lipon kasvatti. Kausi 2010 oli Salolle ensimmäinen Superpesiksessä. Pattijoen lisäksi Salo on pelannut Superpesistä Oulun Lipossa ja Ykköspesistä Oulujoen Kiekossa. Sisäpelissä Salo on etenijä ja vaihtaja, ulkokentällä hän pelaa polttolinjassa.
Timo Vesaluoma
Timo Vesaluoma (s. 19. marraskuuta 1982 Sievi) on suomalainen pesäpalloilija, jonka seura Superpesiksessä on Pattijoen Urheilijat. Pattijoen Urheilijoissa hän oli voittamassa seuran toistaiseksi ainoaa pesäpalloilun SM-kultaa kaudella 2008. Vesaluoma on edustanut Superpesiksessä myös Oulun Lippoa. Vesaluoman ulkopelipaikka on kolmoskoppari. Ammatiltaan Vesaluoma on insinööri.
N-Dubz
N-Dubz on brittiläinen hip hop -yhtye, joka on kotoisin Camdenin alueelta Lontoosta. Kokoonpano levytti aluksi Polydor Recordsille, kunnes siirtyi All Around the World Productionsille. N-Dubzilla on ollut kymmenen singleä Britannian singlelistan 40 parhaan joukossa. Parhaiten menestynyt single on vuonna 2009 ilmestynyt ”I Need You”, joka oli singlelistan viides.
Yhtyeen ensimmäinen albumi on vuonna 2008 julkaistu "Uncle B", joka oli 11. sijalla Britannian albumilistalla. Vuonna 2009 N-Dubz julkaisi toisen albuminsa "Against All Odds", joka sijoittui kuudenneksi. Kaksi kuukautta julkaisunsa jälkeen "Against All Odds" myi platinaa. Kolmannen albuminsa "Love.Live.Life" yhtye julkaisi vuonna 2010.
Antti Vihtkari
Antti Vihtkari (s. 16. heinäkuuta 1977) on uransa päättänyt suomalainen pesäpalloilija, joka on edustanut Superpesiksessä kasvattajaseuransa Hyvinkään Tahkon lisäksi Pattijoen Urheilijoita, Kinnarin Pesistä sekä Oulun Lippoa, jossa Vihtkari voitti pesäpalloilun Suomen mestaruuden kaudella 1998. Kaudelle 2011 hän siirtyi Kankaanpään Mailaan ja purki sopimuksensa perhesyihin vedoten kesäkuun lopussa 2012. Vihtkari ilmoitti kauden 2012 päätteeksi lopettavansa pelaajauransa.
Aloitti Superpesis-uransa Hyvinkäällä, mutta siirtyi kaudeksi 1998 Oulun Lippoon, jossa kausi tuotti SM-kultaa. Siirtyi vuosituhannen vaihteessa Pattijoelle, jossa paras kausi toi 2002 toi hopeaa. Kaudella 2003 Vihtkari siirtyi Kinnarin Pesikseen ja 2005 hän palasi kasvattajaseuraansa Hyvinkäälle. Kaudesta 2006 alkaen Vihtkari on edustanut jälleen Lippoa. Kokenut Vihtkari on pelannut Superpesiksessä 379 ottelua, joissa hän on lyönyt 1869 kärkilyöntiä, lyönyt 97 juoksua (19 kunnaria) ja tuonut 453 juoksua.
Vihtkari on todella monipuolinen ulkopelaaja, joka pystyy pelaamaan niin kopparia kuin polttolinjaa. Uralle mahtuu myös lyhyitä visiittejä etukentälle, mutta nykyisin Vihtkari vaikuttaa pääasiassa kolmosvahtina. Vihtkari on loistava etenijä ja vaihtaja. Pelillisten asioiden ohella Vihtkarin tunnistaa kentällä räjähtävästä luonteestaan
Sings Hank Williams
Sings Hank Williams on Johnny Cashin seitsemäs albumi. Se julkaistiin syyskuussa 1960 ja uudelleenjulkaistiin 2003.
Num3rot (4. tuotantokausi)
Num3roiden 4. tuotantokausi alkoi 28. syyskuuta 2007 ja päättyi 16. toukokuuta 2008. Käsikirjoittajien lakon takia tuotantokaudelle tehtiin alun perin vain 12 jaksoa, mutta lakon päätyttyä jaksoja tehtiin vielä kuusi lisää.
Neljännen kauden aikana Don pelastaa tiiminsä kanssa Yhdysvaltain kolmoisagentiksi paljastuneen Colby Grangerin kiinalaisten kynsistä, Charlie julkaisee kirjan matematiikasta ja tapaa Amitan vanhemmat. Kauden lopuksi Charlie lähettää NSA:n terrorismiksi leimaamaa aineistoa Pakistaniin ja menettää turvaluokituksensa.
Kiinan kaksoisagenttina pidätetty Colby Granger on paennut vankilasta ja yrittää paeta laivalla Kiinaan. Don lähtee tiiminsä kanssa pelastamaan häntä, sillä kiinalaiset ovat tajunneet Colbyn olevan Yhdysvaltojen kolmoisagentti.
Jakson ohjasi Tony Scott.
Kun nuori tyttö löytyy murhattuna tähden kylpyammeesta, FBI tutustuu suureen kiristysvyöhtiin.
Kun katukuskin auto karkaa hallinnasta ja osuu kahvilaan tappaen miehen, FBI löytää tapauksesta linkin selvittämättömään yliajoon.
Donin tiimi jahtaa sarjamurhaajaa, joka tappaa ihmisiä 12 apostolin tapaan.
Varas murtautuu yksityiseen pankkiin ja antaa saaliistaan saamansa rahat erilaisille hyväntekeväisyysjärjestöille Robin Hoodin tapaan. Amitan pelkää hänen isänsä reaktiota hänen seurustellessaan ei-intialaisen Charlie Eppesin kanssa.
Todistajansuojelussa ollut nainen murhataan pian sen jälkeen, kun Don on käynyt hänen luonaan syömässä. Charlien kirja julkaistaan.
FBI tutkii tapausta, jossa todellisuuspeliä pelannut mies murhattiin. Amita, yksi pelin pitkäaikaisista pelaajista, joutuu murhaajan seuraavaksi kohteeksi. Charlie pyytää Amitaa muuttamaan luokseen.
Rikkaan liikemiehen tytär kidnapataan, mutta tutkinta menee sekaisin kun kidnapattu siirtyykin nappajiensa puolelle.
Sarjakuvamessuilla tapahtuu ryöstö, joka johtaa sivullisen kuolemaan. David paljastuu sarjakuvakeräilijäksi.
Vainoharhainen asemies ampuu FBI-agentin ja sulkee itsensä sekä Davidin hissiin. Liz jättää tiimin 5 viikoksi.
Reportteri kidnapataan ja Charlie joutuu kidnappaajien seuraavaksi kohteeksi tämän annettua haastattelun lehdistölle.
Don jahtaa tiiminsä kanssa miestä, joka käyttää poliisin asemaansa hyväksi raiskauksissa.
Huumelabran ratsian yhteydessä FBI pidättää miehen, jonka autosta löytyy iso määrä laittomia aseita.
Donin vanha tyttöystävä Robin Brooks tulee käymään Los Angelesiin ja joutuu vankilassa istuvan jengipomon seuraavaksi kohteeksi.
FBI etsii entistä Yhdysvaltain merijalkaväen murhista etsintäkuulutettua sotilasta samalla, kun sotilaan perhe kidnapataan.
Uskonnollisen kultin tiloissa tapahtuu joukkomyrkytys, jota Don tiimeineen lähtee tutkimaan. Kultin uusi johtaja yrittää muuttaa kulttia uuteen suuntaan.
Räppäri tapetaan levy-yhtiön juhlien jälkeen ja murha johtaa uusiin kostoiskuihin. Charlie tapaa viimeinkin Amitan intialaiset vanhemmat.
FBI pidättää ryhmän pakistanilaisia, mukaan lukien Charlien collegan, epäiltynä terrorismista. Charlie menettää turvaluokituksensa.
Warmness on the Soul (EP)
Warmness on the Soul on metalcore-yhtyeen, Avenged Sevenfoldin vuonna 2001 julkaisema EP.
Hans Björklind
Hans Oskar Björklind (12. tammikuuta 1908 Helsinki – 23. kesäkuuta 1969 Helsinki) oli suomalainen taidegraafikko, kuvataiteilija ja mainospiirtäjä. Hänen debyyttinsä oli Helsingissä 1931.
Björklind opiskeli Taideteollisessa keskuskoulun graafisella osastolla vuosina 1925–1929, ja hänen tärkeimpinä opettajinaan olivat muun muassa A. W. Finch ja Topi Vikstedt.
Valmistuttuaan Björklind perusti yhdessä "Börje Barkmanin" ja "Rafael Skurnikin" kanssa "Mainos-Mono-Reklam" -nimisen mainostoimiston, jossa hän toimi piirtäjänä. 1930-luvun laman vuoksi hän siirtyi kuitenkin pian suureen Erva-Latvala -mainostoimistoon, jonka piirtämön johtajana ja taiteellisena johtajana hän työskenteli vuoteen 1968 saakka.
Björklindin töitä oli ensimmäisen kerran julkisesti näytteillä Suomen taiteilijain vuosinäyttelyssä vuonna 1931.
Hänen varhaisemmat työnsä olivat pääosin metalligrafiikkaa, johon hän oli opinnoissaan erikoistunut. Myöhemmin Björklind teki runsaammin myös kivipiirroksia ja silkkipainotöitä.
Hans Björklind sai Pro Finlandia -mitalin vuonna 1963. Hän on saanut myös Grafian myöntämän Albert Gebhard -mitalin.
Björklind sai III palkinnon valtion taidekilpailussa vuonna 1946. I palkinnon hän sai WSOY:n piirustuskilpailussa vuonna 1947. Björklind sai ylim. palkinnon Suomen Taidegraafikoiden kilpailussa vuonna 1946 sekä I ja II palkinnon vuonna 1952. Björklind sai II palkinnon Helsingin kaupungin grafiikkakilpailussa 1959.
Hans Björklind osallistui Nuorten ja Suomen Taiteilijain näyttelyihin 1930-1950-luvuilla ja Suomen Taideakatemian 3-vuotis näyttelyihin.
Ulkomailla Hans Björklindin teoksia on ollut esillä runsaasti.
Hans Björklindin teoksia on Suomen Taidegraafikot ry:n kokoelmassa 17. Teokset ovat 1940- ja 1950-luvulta. Niistä suurin osa on kivipiirroksia, mutta mukaan mahtuu myös silkkipainotöitä ja viivasyövytyksiä.
Björklindin puoliso oli taidemaalari Maire Könni-Björklind ja vanhemmat olivat verhoilija Johan Björklind ja Olga Nummelin.Kuvataiteen keskusarkisto. Valtion taidemuseo, Helsinki 2006. ISBN 951-53-2850-0
Ride This Train
Ride This Train on Johnny Cashin kahdeksas albumi. Se julkaistiin syyskuussa 1960 ja uudelleenjulkaistiin maaliskuussa 2002.
Ring of Fire: The Best of Johnny Cash
Ring of Fire: The Best of Johnny Cash on Johnny Cashin kuudestoista albumi. Se julkaistiin elokuussa 1963. Nimestään huolimatta levy ei ole kokonaan kokoelmaley, sillä kaikkia kappaleita ei ollut julkaistu ennen.
Kaliumbromidi
Kaliumbromidi (KBr) on kalium- ja bromidi-ionien muodostama epäorgaaninen ioniyhdiste. Kaliumbromidia käytetään epilepsian hoitoon koirilla ja valokuvauksessa.
Teollisuudessa kaliumbromidia valmistetaan kaliumkarbonaatin ja bromin tai rauta(II)- ja rauta(III)bromidiseoksen reaktiolla.
Kaliumbromidia voidaan valmistaa myös neutraloimalla kaliumhydroksidia vetybromidilla.
Bromidin käyttöä epilepsian hoitoon esitti ensimmäisenä Charles Locock toukokuussa 1857 Medical and Chirurgical Society of Londonin järjestämässä tapahtumassa. Varsinaisesti kaliumbromidin käyttö sairauden hoitoon hyväksyttiin vuonna 1868 kun Thomas Clouston oli tutkimuksillaan selvittänyt oikean annostuksen. Kaliumbromidi oli pääasiallinen lääkitys epilepsiaan kunnes fenobarbitaali kehitettiin.
Kaliumbromidia käytetään vielä nykyisinkin kotieläinten, erityisesti koirien, epilepsian hoitamiseen. Yhdistettä voidaan käyttää yhdessä fenobarbitaalin kanssa tai, jos kohtauksia on saatu lievenemään, myös ainoana lääkehoitona. Aine annostellaan liuoksena tai tabletteina. Kaliumbromidin sijasta voidaan käyttää myös natriumbromidia.
Valoherkkien filmien ja paperien valmistuksessa käytetään kaliumbromidiliuosta. Kaliumbromidi ja hopeanitraattiliuokset yhdistetään, jolloin saostuu hopeabromidia. Hopeabromidi hajoaa valon vaikutuksesta hopeaksi ja bromiksi ja tähän perustuu muun muassa valokuvafilmin valottuminen.
Kaliumbromidia käytetään myös radioaktiivisena merkkiaineena. Tällöin bromidi-ionit ovat muodostuneet radioaktiivisesta Br-32-isotoopista.
IMegaphone
iMegaphone on englantilaisen laulaja-lauluntekijä Imogen Heapin esikoisalbumi vuodelta 1998. Albumin nimi iMegaphone on anagrammi Imogen Heapin nimestä.Japanilainen painos (1998)
Japanilainen painos (2002)
Speak for Yourself
Speak for Yourself on englantilaisen laulaja-lauluntekijä Imogen Heapin albumi vuodelta 2005. Albumin tunnetuimmat kappaleet ovat ”Hide and Seek” ja ”Goodnight and Go”, jotka saivat suosiota esiinnyttyään yhdysvaltalaisessa "O.C."-televisiosarjassa.
Rauli Lehtonen
Rauni Ragnar ”Rauli” Lehtonen (17. kesäkuuta 1928 Tampere – 19. maaliskuuta 2014) oli suomalainen näyttelijä, ohjaaja ja teatterinjohtaja.
Lehtonen alkoi käyttää etunimenään taiteilijanimeä "Rauli" näyttelijäkollegansa Elsa Rantalaisen kehotuksesta. Lehtonen oli Tampereen Teatterin pitkäaikainen johtaja vuosina 1963–1988. Joensuun kaupunginteatterin johtajana hän oli 1955–1959.
Heti ensimmäinen Rauli Lehtosen vuosi Tampereen Teatterissa oli menestys, sillä vuonna 1963 teatterissa sai ensi iltansa yleisön suuren suosion saavuttanut "West Side Story". Tuotanto sai kiittävät arvostelut jopa New York Times -lehdessä.
Lehtonen sai Pro Finlandia -mitalin vuonna 1970 ja hänelle myönnettiin teatterineuvoksen arvonimi vuonna 1982.
Lehtosen puoliso oli Liisa Helena Kauppinen (s. 1928).
Parhaat leikkilaulut 2
Parhaat leikkilaulut 2 sisältää lastenyhtyeen Fröbelin Palikat lauluja CD:iltä Fröbelin Palikat, Sutsisatsi ja Sätkyukot. Se ilmestyi VHS:lle vuonna 1996 ja DVD:lle vuonna 2007. Mukana on kaksi uutta laulua.
Ellipse
Ellipse on englantilaisen laulaja-lauluntekijä Imogen Heapin albumi vuodelta 2009. Albumilta on julkaistu single "First Train Home". Kappaleesta "Canvas" on myös julkaistu musiikkivideo, mutta kappaletta ei siitä huolimatta ole julkaistu singlenä.
Kamári
Kamári (; ) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylä on osa Episkopí Goniáksen kyläyhdyskuntaa. Kylän väkiluku on 1 344 (vuonna 2011).
Kamári sijaitsee Thíran saaren loivalla itärannalla. Kylä oli aikaisemmin nimeltään Oía ja se toimi antiikin aikana Theran kaupungin satamana ilman vakituista asutusta. Nykyinen Oía sijaitsee saaren vastakkaisella puolella. Nykyinen Kamári on kasvanut nopeasti tyhjästä ja muodostunut Santorínin rantalomailun keskuspaikaksi. Koko kylä on rakentunut turismin ympärille, ja on täynnä ravintoloita ja hotelleja. Silti Kamári muodostaa elävän kyläyhteisön kirkkoineen ja kouluineen.
Kamárissa on pitkä ranta, joka on mustaa laavakivisoraa. Kamárin eteläpuolella sijaitsee Mésa Vounó -vuori, jonka päällä sijaitsevat antiikin Theran kaupungin rauniot. Vuoren yli kulkee kävelytie Períssan hiekkarannalle. Santorínin lentoasema sijaitsee heti kylän pohjoispuolella.
Details (albumi)
Details on englantilaisen Frou Frou -duon ainoaksi jäänyt studioalbumi, joka julkaistiin 4. kesäkuuta 2002. Albumin ovat tuottaneet Frou Froun Imogen Heap ja Guy Sigsworth. Heap toimii albumilla myös laulajana. Albumin kappale "Let Go" on ollut mukana elokuvissa Garden State ja Holiday. Garden State -elokuvan soundtrack, jolta kappale löytyy, palkittiin Grammy-palkinnolla.